Marte Wulff

Marte Helene Wulff (født 1980) er en norsk låtskriver, musiker og skjønnlitterær forfatter.

 Liv og virke 

 Geografi 
Hun er født i Oslo og vokste opp i Kristiansand. Hun bodde fem år i København, før hun returnerte til Norge i 2012.

 Musikk 
Wulffs låter har vært hyppig brukt i ulike filmer og TV-serier, med hits som «Carousel of Love», «Lady, Accident, Racing» (med Erik Faber) og «Finne deg igjen», samt «Vi feirer jul» og «Vandrer på en sky» (med Charlotte Qvale).

Wulff har utgitt fem soloplater (to på engelsk og tre på norsk), inkludert én innspilt i Kilden med Kristiansand symfoniorkester. Hun ble nominert til Spellemannprisen 2006 som årets nykommer med albumet Jacket og Spellemannprisen 2016 i klassen for viser for Marte Wulff.

Wulff spiller piano og gitar. Hun startet som korist og duettpartner i Thom Hells tidligere backingband The Love Connection, og har bidratt på flere av hans plater. Hun har også samarbeidet med John Erik Kaada, Erik Faber, Frank Hammersland og danske Nicolai Funch på deres plater, og har sunget sammen med artister som Bjørn Eidsvåg, Madrugada, Kaada og Erlend Ropstad. Hun har som soloartist opptrådt live på God morgen Norge seks ganger, samt fremført sin musikk på Lydverket,  Lindmo og Beat for beat.

Hun er også medlem av bandet The Love Connection med blant andre Thom Hell og Frank Hammersland, samt danner jule- og låtskriverduo med artistkollega Charlotte Qvale. Sistnevnte koalisjon gjorde seg blant annet bemerket med nye julesanghit’en «Vi feirer jul» i 2014 og juleplaten Senk dine hvite vinger i 2015 (Universal), med sin norske versjon av julefilmklassikeren Walking In The Air (Vandrer på en sky).

Som soloartist har hun spilt over 500 konserter i Norge med og uten band. I løpet av 2009 og 2010 var hun på tre lengre turneer for Rikskonsertene. Hun har både spilt solokonserter, og med eller uten band på festivaler som Norwegian Wood, Quart, Stavernfestivalen, Spot i Danmark og South By Southwest i Texas. I tillegg har hun varmet opp for blant andre Katie Melua, Kim Larsen og Heather Nova på deres konserter i Norge.

 Litteratur 
I august 2024 utgir Wulff sin første roman på Forlaget Oktober, med tittelen Dyr i byen.

 Diskografi 
2006: Jacket (album)
2007: Safety Pins (album)
2009: «Racing» (singel) – med Erik Faber
2009: «Alle gode ønsker» (singel)
2010: Handler i selvforsvar (album)
2010: «Versus» (singel)
2010: «Handler i selvforsvar» (singel)
2010: «Opptakt» (singel)
2011: «Some day These Colours Will Fade» (singel) – med Nicolai Funch
2012: «Hva om det ikke er sånn som du tror at det er?» (singel) – med Erlend Ropstad
 2014: «Finne deg igjen» (singel)
 2014: Utlengsel (album) – med Kristiansand Symfoniorkester
 2014: «Vi feirer jul» (singel) – med Charlotte Qvale
 2015: Senk dine hvite vinger (album) – med Charlotte Qvale
 2015: «Vandrer på en sky» (singel) – med Charlotte Qvale
 2016: Marte Wulff (album)
 2016: «Gå mæ vill» (singel)
 2016: «Si det sånn» (singel)
 2017: «Det går over» (singel) – med Wulff-Stenseng
 2017: «Habit» (singel) – med Viggo
 2020: Ringer i vannet (album)
 2022: Øya/Øyet (album) – med Sjur Miljeteig

 Referanser 

 Kilder 
 www.aftenposten.no Hvem er redd for Marte Wulff?
 Eksterne lenker 





Kategori:Norske sangere
Kategori:Norske gitarister
Kategori:Norske pianister
Kategori:Norske låtskrivere
Kategori:Personer fra Kristiansand kommune